Пацвердзіў гэта і яе дырэктар Ігар Поршнеў, які аддаў пару хвілін неафіцыйнай размовы з журналістам “К” падчас прэс-паказу “Летапісу”. “Што я магу сказаць пра эканамічнае становішча студыі? Вы, калі ідзеце ў краму, разлічваеце толькі на тыя сродкі, якія ў вас ёсць, — правёў ён такую паралель, каментуючы працэсы аптымізацыі і рэарганізацыі, што адбываюцца. — Вы жа не будзеце купляць каўбасу, калі ў вас няма на яе грошай? У такім становішчы зараз і мы. Вымушаны эканоміць на ўсім, выцягваючы комплекс”. Больш падрабязны каментар Ігар Поршнеў наконт далейшай аптымізацыі даваць “на хаду” адмовіўся. “У Расіі зараз таксама крызіс, і пакуль нават замоў з расійскага боку няма”, — адгукнуўся ён на пытанне аб прапановах ад сталых партнёраў, даючы трошкі інфармацыі наконт бягучых праектаў.